Jabuli 129
Lega i kom lukwor pa jo Icrael
1Jo Icrael myero guwacci,
“Guketo can i koma marac
twatwal nia wa ka tinona,
2guketo can i koma marac twatwal nia wa ka tinona,
ento pe guloya kadi ki acel.
3Wegi kweri dyaŋ gipuro ŋeya;
guryeyo pottigi obedo maboco.”
4Rwot oporre,
en doŋ oŋolo tol pa jo maraco woko.
5Wek dano ducu ma kwero Cion
giket lewic i wigi dok gidwokgi bene cen!
6Wek gubed macalo lum ma tye i wi ot malo,
ma two woko ma noŋo peya odoŋo ocito malo,
7ma dano ma nyaro bene pe mako poŋo ciŋe,
kadi ŋat ma tweyo kacel bene pe gwaro poŋ kore,
8ci miyo jo ma kato ki kenyo pe giwacci,
“Gum pa Rwot obed i komwu!
Walamo gum i komwu i nyiŋ Rwot!”